ΚΑΝΟΝΙΣΜΟΣ (ΕΚ) αριθ. 874/96 ΤΗΣ ΕΠΙΤΡΟΠΗΣ της 14ης Μαΐου 1996 για τις εισαγωγές από τρίτες χώρες ζώων αναπαραγωγής καθαρής φυλής του προβείου και του αιγείου είδους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3013/89 του Συμβουλίου, της 25ης Σεπτεμβρίου 1989, για την κοινή οργάνωση αγορών στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1265/95 (2), και ιδίως το άρθρο 9,

Εκτιμώντας:

ότι, κατά την εισαγωγή τους στην Κοινότητα, δεν καταβάλλεται εισαγωγικός δασμός και τα ζώα αναπαραγωγής καθαρής φυλής του προβείου είδους που υπάγονται στον κωδικό ΣΟ 0104 10 10 και καταβάλλεται μειωμένος εισαγωγικός δασμός για τα ζώα αναπαραγωγής καθαρής φυλής του αιγείου είδους που υπάγονται στον κωδικό ΣΟ 0104 20 10 7

ότι, για την ορθή εφαρμογή των κοινοτικών κανόνων στον τομέα αυτό, πρέπει να διασαφηνισθεί η έννοια του όρου ζώο αναπαραγωγής καθαρής φυλής 7 ότι, για το σκοπό αυτό, θα πρέπει να γίνει χρήση των όρων που καθορίζονται στο άρθρο 4 της οδηγίας 94/28/ΕΚ του Συμβουλίου, της 23ης Ιουνίου 1994, για τον καθορισμό των αρχών σχετικά με τους ζωοτεχνικούς και τους γενεαλογικούς όρους που εφαρμόζονται κατά τις εισαγωγές προελεύσεως τρίτων χωρών ζώων, του σπέρματος, των ωαρίων και των εμβρύων τους και για την τροποποίηση της οδηγίας 77/504/ΕΟΚ περί των ζώων αναπαραγωγής του βοείου είδους καθαρόαιμου γένους (3) 7

ότι, για να εξασφαλισθεί ότι τα εισαγόμενα ζώα προορίζονται πράγματι για αναπαραγωγή, πρέπει να συνοδεύονται από τα γενεαλογικά πιστοποιητικά και πιστοποιητικά εκτροφής για ζώα αυτής της κατηγορίας και οι εισαγωγές πρέπει να αναλαμβάνουν την υποχρέωση διατήρησης των ζώων αυτών εν ζωή για ορισμένο χρονικό διάστημα 7

ότι θα πρέπει να εξαιρεθούν από την τελωνειακή αυτή απαίτηση οι εισαγωγές ζώων αναπαραγωγής καθαρής φυλής που πραγματοποιούνται στα πλαίσια των καθεστώτων ποσοστώσεων που προβλέπονται από τον κανονισμό (ΕΚ) αριθ. 1439/95 της Επιτροπής, της 26ης Ιουνίου 1995, σχετικά με τους λεπτομερείς κανόνες εφαρμογής του κανονισμού (ΕΟΚ) αριθ. 3013/89 του Συμβουλίου για τις εισαγωγές και εξαγωγές προϊόντων στον τομέα του προβείου και αιγείου κρέατος (4), όπως τροποποιήθηκε τελευταία από τον κανονισμό (ΕΚ) αριθ. 2526/95 (5) 7

ότι, δεδομένου ότι δεν προβλέπονται εγγυήσεις για την εξασφάλιση ότι τα εν λόγω ζώα θα διατηρηθούν εν ζωή για το χρονικό διάστημα αυτό, θα πρέπει να προβλεφθεί η εφαρμογή του τίτλου VII κεφάλαιο 3 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (6), όπως τροποποιήθηκε από τον κανονισμό (ΕΟΚ) αριθ. 2454/93 της Επιτροπής (7), όπου δεν τηρείται η απαίτηση για το εν λόγω χρονικό διάστημα 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προβείου και αιγείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για το σκοπό της είσπραξης εισαγωγικών δασμών, ζων ζώο του προβείου ή του αιγείου είδους θεωρείται ζώο αναπαραγωγής καθαρής φυλής που υπάγεται στους κωδικούς ΣΟ 0104 10 10 ή 0104 20 10, ανάλογα με την περίπτωση, εφόσον πληροί τους όρους που καθορίζονται στο άρθρο 4 της οδηγίας 94/28/ΕΚ.

2. Επιπλέον, για το σκοπό του παρόντος κανονισμού θεωρούνται ως θηλυκά ζώα αναπαραγωγής καθαρής φυλής, μόνο τα θηλυκά ζώα ηλικίας τεσσάρων ετών.

Άρθρο 2

1. Πριν από τη θέση σε ελεύθερη κυκλοφορία ζώων του προβείου και του αιγείου είδους που υπάγονται στους κωδικούς ΣΟ 0104 10 10 ή 0104 20 10, ανάλογα με την περίπτωση, και εκτός των περιπτώσεων όπου οι εισαγωγές πραγματοποιούνται στα πλαίσια καθεστώτων ποσοστώσεων σύμφωνα με τον τίτλο ΙΙ του κανονισμού (ΕΚ) αριθ. 1439/95, υποβάλλονται στις τελωνειακές αρχές για κάθε ζώο τα αντίγραφα των γενεαλογικών πιστοποιητικών και άλλα έγγραφα που προβλέπονται στο άρθρο 4 της οδηγίας 94/28/ΕΚ.

Επιπλέον, υποβάλλεται στις τελωνειακές αρχές γραπτή δήλωση σύμφωνα με την οποία το ζώο δεν πρόκειται να σφαγεί εντός δώδεκα μηνών από της ημερομηνίας εκτελωνισμού του, εκτός περιπτώσεων ανωτέρας βίας.

2. Προ της παρόδου 15 μηνών, το αργότερο, από τη λήξη του μηνός κατά τη διάρκεια του οποίου τέθηκε σε ελεύθερη κυκλοφορία, υποβάλλονται στις τελωνειακές αρχές της παραγράφου 1 αποδεικτικά στοιχεία ότι το ζώο:

α) δεν έχει σφαγεί προ της λήξης του χρονικού διαστήματος που καθορίζεται στην παράγραφο 1 και έχει καταχωρηθεί ή εγγραφεί σε μητρώο ποιμνίων ή

β) έχει σφαγεί προ της λήξης του καθορισμένου χρονικού διαστήματος για λόγους υγείας ή απεβίωσε κατόπιν ασθενείας ή ατυχήματος.

Τα αποδεικτικά στοιχεία που αναφέρονται στο στοιχείο α) συνίστανται σε πιστοποιητικό που έχει συνταχθεί από οργάνωση ή ένωση εκτροφέων, επίσημα αναγνωρισμένη από το κράτος μέλος σύμφωνα με την απόφαση 90/254/ΕΟΚ της Επιτροπής (8) ή από επίσημο φορέα του κράτους μέλους που διατηρεί μητρώο ποιμνίων. Τα αποδεικτικά στοιχεία που αναφέρονται στο στοιχείο β) συνίστανται σε πιστοποιητικό που έχει συνταχθεί από επίσημο φορέα που καθορίζει το κράτος μέλος.

3. Σε περίπτωση αδυναμίας εκπλήρωσης της απαιτήσεως του χρονικού διαστήματος των δώδεκα μηνών, πλην των περιπτώσεων της παραγράφου 2 στοιχείο β), τα εν λόγω ζώα κατατάσσονται στους κωδικούς ΣΟ 0104 10 80 ή 0104 20 90, ανάλογα με την περίπτωση, και τίθενται σε εφαρμογή οι διαδικασίες ανάκτησης μη εισπραχθέντων εισαγωγικών δασμών, σύμφωνα με τον τίτλο VII του κανονισμού (ΕΟΚ) αριθ. 2913/92.

Άρθρο 3

Ο παρών κανονισμός αρχίζει να ισχύει την 1η Ιουνίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Μαΐου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 289 της 7. 10. 1989, σ. 1.

(2) ΕΕ αριθ. L 123 της 3. 6. 1995, σ. 1.

(3) ΕΕ αριθ. L 178 της 12. 7. 1994, σ. 66.

(4) ΕΕ αριθ. L 143 της 27. 6. 1995, σ. 7.

(5) ΕΕ αριθ. L 258 της 28. 10. 1995, σ. 48.

(6) ΕΕ αριθ. L 302 της 19. 10. 1992, σ. 1.

(7) ΕΕ αριθ. L 253 της 11. 10. 1993, σ. 1.

(8) ΕΕ αριθ. L 145 της 8. 6. 1990, σ. 30.